22/12/2021 | Administración LocalMunicipal
San Sadurniño
Bases para a selección dunha praza de persoal funcionario de carreira de traballador ou traballadora social

A Xunta de Goberno Local, na súa sesión do 03/12/2021 acordou aprobar as bases para a selección dunha praza de persoal funcionario de carreira de traballador ou traballadora social, co seguinte contido: O obxecto desta convocatoria é a cobertura dunha praza de Traballador ou Traballadora Social como persoal funcionario de carreira, incluída na oferta de emprego público 2021, do Concello de San Sadurniño, grupo A, subgrupo, A2, escala, administración especial; subescala: técnica. Datos en RPT: - Denominación: Traballador/Traballadora Social - Nivel de destino: 24 - Complemento específico: 54,75 As funcións a desenvolver na praza de Traballador/Traballadora Social serán, en termos xenéricos, as contempladas na RPT: - Atención ao público relacionada coa Área de Servizos Sociais. - Información, orientación e asesoramento a toda a poboación. - Información, valoración técnica e intervención ou derivación ao recurso que sexa necesario. - Información e derivación dos usuarios atendendo ás súas circunstancias. - Estudo e diagnose para detección e análise de necesidades sociais. - Elaboración de plans de intervención. - Deseño e execución de programas ou accións educativas e intervencións coa comunidade. - Atención das situacións individuais, grupais e comunitarias. - Xestión de prestacións económicas e seguimento dos proxectos personalizados de intervención. - Xestión da información relacionada coa Área de Servizos Sociais e coas súas diferentes ferramentas (bases de datos, arquivos, expedientes…) - Xestión do servizo de axuda no fogar, así como a xestión das prestacións destinadas a garantir a autonomía persoal e a atención á dependencia. - Coordinación co posto de Educador/a Familiar para a realización de intervencións derivadas do SAF ou coas persoas coidadoras. - Información, asesoramento, intervención e derivación de mulleres vítimas de violencia de xénero, en coordinación coas figuras técnicas da área. - Participación na mesa local de coordinación contra a violencia de xénero. - Xestión do programa de emerxencia social. - Realización de visitas domiciliarias. - Desenvolvemento de programas específicos relacionados co benestar social. - Colaboración con outras entidades e institucións do ámbito do benestar social. - A xestión e administración de axudas e subvencións da Área de Servizos Sociais. - Outras funcións directamente relacionadas coa Área que lle poidan ser encomendadas polo seu superior xerárquico. Segundo os artigos 55 do Real decreto lexislativo 5/2015 polo que se aproba o texto refundido da Lei do estatuto básico do empregado público e 49 da Lei 2/2015 do emprego público de Galicia, a selección de persoal funcionario de carreira ao servizo desta Administración realizarase mediante procedementos que respectarán en todo caso os principios de igualdade, mérito, capacidade, publicidade e libre concorrencia. O sistema de selección será o de concurso-oposición.4.1. Para seren admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española, sen prexuízo de ter calquera outra nacionalidade que lle permita ao acceso ao emprego público de conformidade co disposto no artigo 52 da Lei 2/2015 do emprego público de Galicia. b) Posuír a capacidade funcional para o desempeño das tarefas. c) Ter feitos os dezaseis anos e non exceder, no seu caso, a idade máxima de xubilación forzosa. d) Non ter sido separado/a, mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de accedera ao corpo ou escala de persoal funcionario, ou para exercer funcións similares ás que desempeñaban no caso do persoal laboral, do cal a persoa foi separada ou inhabilitada. No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Estar en posesión do título de Grao ou diplomatura en Traballo Social ou equivalente ou estar en condicións de obtela na data en que remate o prazo de presentación das instancias.4.2. Todos os requisitos establecidos na base 4.1 deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, persoal funcionario.5.1. As persoas interesadas en participar no proceso selectivo deberán achegar a súa solicitude debidamente cuberta durante o prazo de 20 días hábiles contados a partir do seguinte ao da publicación do anuncio da convocatoria no BOE no modelo oficial que figura ao final destas bases e que tamén se facilitara por este Concello no Rexistro Xeral ou na páxina web municipal.5.2. As solicitudes dirixiranse á Alcaldía deste Concello e presentaranse no Rexistro Xeral do Concello ou por calquera das formas establecidas no artigo 16 da Lei 39/2015 de 1 de outubro de procedemento administrativo común das administracións públicas. Neste caso, deberán comunicar ao Concello a remisión da solicitude dentro do prazo de presentación de instancias, por fax, correo electrónico ou calquera outro medio polo que quede acreditado.5.3. As solicitudes deberán ir acompañadas da seguinte documentación: · Copia simple do DNI, pasaporte ou documento de identificación. · Copia simple do documento que acredite a titulación universitaria requirida como requisito para acceder ao proceso selectivo. · De ser o caso, copia simple do certificado que acredite ter obtido o Celga 4 ou equivalente, co que quedarán exentos do exame de galego. · Xustificante de pagamento de dereito a exame de acordo coa ordenanza fiscal reguladora que ascende para prazas do grupo A2 ou asimiladas á cantidade de 26,44 euros, e que deberá ingresarse no seguinte número de conta do Concello ES74-2080-0208-0131-1000-0059. · Documentación que acredite os méritos alegados para a fase de concurso. A prestación de servizos na Administración deberá acreditarse co certificado de servizos prestados expedido pola administración correspondente. Os servizos na empresa privada acreditaranse co contrato de traballo e informe de vida laboral. · Relación de méritos alegados que acheguen as persoas aspirantes, pola orde que se estable na convocatoria, unindo á dita relación os documentos xustificativos dos mesmos.5.4. A non presentación da solicitude en tempo e forma suporá a exclusión da persoa aspirante.6.1. Rematado o prazo de presentación de solicitudes, a Alcaldía declarará aprobadas as relacións de persoas admitidas e excluídas, que se publicarán no BOP, na páxina web e no taboleiro de anuncios municipal, establecéndose o prazo a efectos de reclamacións en 3 días hábiles. Aqueles que no prazo sinalado non amañen os defectos xustificando o seu dereito a ser admitidos, serán definitivamente excluídos do proceso selectivo.6.2. Logo de rematado o prazo, a Alcaldía aprobará a relación definitiva de persoas admitidas e excluídas e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, o cal se publicará no BOP, na web e no taboleiro de anuncios do Concello.6.3. O feito de figurar incluído na relación de admitidos non prexulga que se lle recoñeza as persoas interesadas a posesión dos requisitos esixidos no procedemento selectivo convocado, que deberán ser xustificados documentalmente como paso previo ao nomeamento que corresponda.6.4. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso contencioso – administrativo no prazo de dous meses, ante a xurisdición contenciosa-administrativa, contados a partir do seguinte ao da publicación no taboleiro de edictos e na páxina web do concello.6.5. Os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e tamén na páxina web desta Administración. O tribunal constará dunha Presidencia, tres vogalías e unha Secretaría, que haberán de cumprir os requisitos sinalados no artigo 60 do Real Decreto 5/2015 de 30 de outubro, polo que se aproba o texto refundido da Lei do Estatuto Básico do Empregado Público e demais normativa aplicable. Os tribunais terán a categoría e o dereito a percibir as contía correspondentes, de conformidade co disposto no R. D. 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación do procedemento administrativo. O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente. O tribunal resolverá todas as dúbidas que xurdan en aplicación das presentes bases, así como nos casos non previstos polas mesmas. O sistema de selección será o de concurso-oposición. As persoas aspirantes terán que facer fronte ao pago da taxa estipulada na ordenanza de expedición de documentos (26,44 €) (BOP nº 239 de 18 de outubro de 2000). e que deberá ingresarse no seguinte número de conta do Concello ES74-2080-0208-0131-1000-0059. Esta taxa corresponde á oferta de emprego público 2021, do Concello de San Sadurniño, para a selección da praza de persoal de funcionario de carreira de traballador ou traballadora social, grupo A, subgrupo, A2, escala, administración especial; subescala: técnica. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñerante no taboleiro de anuncios e na páxina web do Concello. O chamamento para cada exercicio será único. As persoas aspirantes deberán acreditar a súa personalidade coa exhibición do documento nacional de identidade ou pasaporte. As probas terán carácter eliminatorio e na realización dos exercicios garantirase, sempre que sexa posíbel, o anonimato das persoas aspirantes. A puntuación definitiva estará determinada pola suma da puntuación obtida na fase de oposición e na fase de concurso. En caso de empate prevalecerá a puntuación obtida na fase de oposición sobre a fase de concurso. De persistir o empate, prevalecerá a puntuación obtida no apartado de experiencia profesional. Concederase un prazo de 3 días hábiles para efectos de alegacións que se contará dende o día seguinte ao da publicación na páxina web e no taboleiro de anuncios do Concello das puntuacións dos correspondentes exercicios. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases. Unha vez que conclúan os procesos selectivos, o tribunal formulará a relación de persoas candidatas para o posto de traballo, pola orde de puntuación acadada, con indicación da cualificación obtida, que será elevada á Alcaldía. A Alcaldía, atendendo ao artigo 61.8 do EBEP, ditará resolución coa composición da lista de aspirantes obxecto da convocatoria. En todo o non previsto nestas Bases, estarase ao disposto na normativa de acceso dos empregados públicos vixente. Así mesmo, estas Bases e cantos actos administrativos se deriven desta convocatoria, poderán ser impugnados polos interesados nos casos e na forma establecidos pola Lei 39/2015, de 1 de outubro, de procedemento administrativo común das Administracións Públicas. O Proceso de selección efectuarase polo sistema de concurso-oposición e desenvolverase en dúas fases: Na fase de oposición asignarase ata un máximo de 80 puntos. A data, hora e lugar de celebración dos exercicios, serán anunciados oportunamente na páxina web do Concello, así como no taboleiro de edictos, en consonancia coas presentes bases, polo que as persoas aspirantes non serán citadas expresamente para a súa realización. A oposición consistirá na realización das seguintes probas de carácter obrigatorio e eliminatorio. O artigo 51.2 da Lei 2/2015, do 29 de abril, do emprego público de Galicia, establece: “(…) para darlle cumprimento á normalización do idioma galego nas Administracións Públicas de Galicia e para garantir o dereito ao uso do galego nas relacións coas Administracións Públicas no ámbito da Comunidade Autónoma, así como a promoción do uso normal do Galego por parte dos poderes públicos de Galicia, nas probas selectivas que se realicen para o acceso aos postos das Administracións Públicas incluídas no ámbito de aplicación desta lei incluirase un exame de galego, agás para aquelas persoas que acrediten o coñecemento dea lingua galega consonte a normativa vixente. As bases das convocatorias dos procesos selectivos establecerán o carácter e, se é o caso, a valoración do coñecemento da lingua galega”. Polo tanto, consistirá en realizar unha proba escrita sobre o coñecemento da lingua galega. As persoas aspirantes deberán traducir un texto, facilitado polo Tribunal, de castelán a galego ou de galego para o castelán. Esta proba terá a duración de 30 minutos e cualificarase de “apto/a” ou “non apto/a”, quedarán eliminadas as persoas aspirantes que non acaden a cualificación de apto ou apta. Estarán exentas da realización deste exercicio as persoas aspirantes que teñan acreditado o coñecemento da lingua galega, mediante a presentación do correspondente certificado de aptitude do curso de perfeccionamento da lingua galega ou Celga 4, dento do prazo de presentación de solicitudes. Consistirá en contestar por escrito un cuestionario tipo test de 34 preguntas, sobre o contido do temario anexo á convocatoria. O tempo máximo para a realización deste exercicio será de 45 minutos. A cualificación máxima deste exercicio é de 34 puntos, e será necesario acadar 17 puntos para superalo. Como criterio de valoración o tribunal considerará o seguinte: - Cada pregunta acertada equivale a un punto (1,0). Terá por obxecto valorar a aplicación práctica dos coñecementos teóricos das persoas aspirantes mediante a resolución dun suposto práctico proposto polo Tribunal, antes da celebración do exercicio, referido ao contido do temario anexo e relacionado coas funcións propias do posto de traballo. O tempo máximo de realización deste exercicio será de dúas horas. Neste exercicio valorarase a formación xeral, a claridade e orde de ideas, facilidade de exposición escrita, e a capacidade de síntese. Tras o remate do tempo de exposición escrita, o tribunal determinará a lectura e defensa individualizada do exercicio, podendo requirir á persoa aspirante aclaracións explicativas ao respecto da exposición escrita así como outro tipo de preguntas relacionadas coas funcións do posto de traballo. O exercicio poderá ser gravado incorporando a gravación ao expediente para posibles impugnacións. A cualificación máxima deste exercicio é de 34 puntos. Cualificarase de 0 a 17 puntos a parte da resolución e de 0 a 17 puntos a exposición e defensa. Deberase acadar unha puntuación mínima de 8,5 puntos para superar cada unha das partes, sendo preciso superar as dúas partes para aprobar a proba. Para realizar este exercicio as persoas aspirantes poderán facer uso dos textos, documentación ou libros de consulta que consideren oportuno sen posibilidade de conexión co exterior, polo que o material a utilizar non poderá ser susceptible da devandita conexión (ordenadores portátiles, teléfonos móbiles, etc.). Consistirá na realización dunha proba oral na que se realizarán preguntas para avaliar a capacidade competencial das persoas candidatas, ao abeiro dos artigos 61.5 da RDL 5/2015 e 55.3 da Lei 2/2015. A duración da proba será de 30 minutos. A proba avaliará as seguintes competencias, segundo se recolle no Anexo II: 1 Efectividade 2 Orientación ao servizo á cidadanía 3 Aprendizaxe permanente 4 Toma de decisións 5 Traballo en equipo 6 Visión global Cada aspecto valorarase atendendo á seguinte distribución: - Moi axeitado.2 puntos. - Bastante axeitado.1,5 puntos. - Axeitado.1 puntos. - Pouco axeitado.0,5 puntos - Nada axeitado.0 puntos. A cualificación máxima deste exercicio é de 12 puntos. Deberase acadar unha puntuación mínima de 1 punto en cada un dos aspectos valorados para superar a proba. A proba poderá ser gravada incorporando a gravación ao expediente para posibles impugnacións. Na fase de concurso asignarase ata un máximo de 20 puntos. A puntuación virá determinada pola acreditación dos seguintes méritos: a) Experiencia profesional (máximo 12 puntos). Neste apartado valorarase a experiencia profesional previa no desempeño de postos de traballo de igual categoría e funcións á que se opta, na forma seguinte: - Por servizos prestados en Concellos de menos de 5.000 habitantes, na categoría e funcións obxecto desta convocatoria: máximo 12 puntos. Puntuación: 0,50 puntos por cada mes completo de servizos prestados. Os servizos o tempo parcial serán valorados proporcionalmente. - Por servizos prestados noutras Administracións, en entidades sociais e na empresa privada, na categoría e funcións obxecto desta convocatoria: máximo 12 puntos. Puntuación: 0,25 puntos por cada mes completo de servizos prestados. Os servizos o tempo parcial serán valorados proporcionalmente. Os extremos anteriores acreditaranse mediante certificación expedida polo órgano competente da Administración ou da entidade que incluirá as funcións realizadas detalladamente, e o informe da vida laboral. b) Titulacións académicas relevantes para a praza convocada (máximo 3 puntos). - Teranse en conta as titulacións académicas diferentes da esixida para a praza e relacionadas coas funcións do posto de traballo, de acordo coa táboa seguinte: · Grao universitario ou equivalente: 3 puntos. · Ciclo formativo de grao superior: 1 punto. c) Cursos de formación recibidos e acreditados (máximo 5 puntos): - Valoraranse os cursos especializados e/ou específicos relacionados coas funcións propias da praza obxecto da convocatoria, e que foran convocados, impartidos ou homologados polas Administracións Públicas ou Universidades, así como os realizados no marco dos Acordos Tripartitos sobre formación continua (AFCAP). A valoración realizarase aténdose ao baremo seguinte: · De duración de 4 a 19 horas: 0,40 puntos. · De duración de 20 a 80 horas: 0,80 puntos. · De duración de 81 a 100 horas ou cursos de linguaxe administrativa: 1,60 puntos. · De duración de máis de 101 horas, cursos de posgrao ou másteres: 1,90 puntos Os diplomas, certificados ou documentos que acrediten a realización de cursos deberán expresar a duración en horas e expresar con suficiente claridade o seu contido básico. Se non se indican as horas de duración, non se outorgará puntuación. Concluídas as probas selectivas o Tribunal cualificador formulará proposta de nomeamento da persoa aspirante que reúna a maior puntuación na suma das dúas probas do procedemento de selección – e conte co CELGA 4 ou superara a proba do exercicio de galego -, elevándoa a Alcaldía para o seu nomeamento como persoal funcionario de carreira. Non obstante o anterior, sempre que o Tribunal teña proposto o nomeamento ou a contratación de igual número de persoas aspirantes que de prazas convocadas, na proposta tamén figurará unha relación complementaria, por orde descendente da puntuación acadada, daqueles aspirantes que aínda que non teñan sido propostos para a selección e nomeamento tiveran superado todos exercicios e probas da fase de oposición, atendendo o artigo 61.8 do EBEP. A Alcaldía ditará unha resolución aprobando o nomeamento. A resolución publicarase no taboleiros de anuncios e na páxina web do Concello. Á vista da resolución da Alcaldía sobre o nomeamento do funcionario/a, a persoa seleccionada ten un prazo de tres días hábiles, contados a partir do día seguinte ao desta publicación no taboleiro de anuncios e páxina web do Concello, para presentar no Rexistro do Concello a seguinte documentación: · Informe médico oficial actualizado – polo que non deberá ter unha antigüidade superior a tres meses, contados dende a data de resolución definitiva da Alcaldía na que se aproba a persoa aspirante seleccionada – no que conste que non se padece enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta. · Declaración responsable de non ter sido separado/a mediante expediente disciplinario do servizo das administracións públicas, nin atoparse inhabilitado/a para o exercicio das funcións públicas. · Declaración responsable de non estar incursa nos supostos de incompatibilidades previstas na lexislación vixente. · Certificado dos requisitos previstos no artigo 13.5 da Lei Orgánica 1/1996, do 15 de xaneiro de Protección Xurídica do Menor, para o acceso e exercicio ás profesións, oficios e actividades que impliquen contacto habitual con menores. Rematado este prazo e constatando que entregou a documentación esixida, procederase a toma de posesión no prazo de 10 días hábiles. Se no prazo indicado, non presenta a documentación requirida, ou non toma posesión da praza de persoal funcionario no prazo indicado, quedará sen efecto o nomeamento realizado, ditándose o oportuno decreto da Alcaldía. Dada a actual situación sanitaria provocada pola pandemia do SARSCOVID-19 o Tribunal, a través do/a Presidente deste, queda facultado para a adopción de tódalas medidas preventivas que se consideren apropiadas para maior seguridade no desenvolvemento do proceso selectivo. Tales medidas aprobadas a través de instrucións, deberán publicarse no taboleiro de edictos e web municipal xunto co chamamento de aspirantes para realización en modalidade presencial dos exercicios da fase de oposición, sendo de obrigada observancia por parte das persoas aspirante. No suposto de que algunha persoa aspirante se negue á observancia de calquera das medidas que sexan determinadas para a súa propia seguridade e de terceiros (distanciamento, utilización de máscara homologada ou facilitada pola Administración, instrucións sobre entrada/ saída á sala de exame ou análogas) o Tribunal queda capacitada para determinalo/a como non presentado, debendo recollelo explicitamente en Acta. O Tribunal queda competencialmente capacitado para convocar a realización de algún ou varios exercicios vía telemática, de contar co programa procedente no momento de chamamento para realización dos exercicios da fase de oposición, debendo publicar tal acordo no taboleiro de edictos e web municipal para xeral coñecemento das persoas aspirante. Calquera acordo e/ou instrución derivada desta excepcional situación poderá ser modificada segundo as recomendacións técnico sanitarias do momento concreto, contando o Tribunal co asesoramento do Servizo de Prevención por conta allea e do Comité de seguridade e saúde laboral, de ser preciso. Para o non previsto nas presentes bases será de aplicación supletorio o establecido na Lei 7/1985, do 2 de abril, Reguladora das Bases de Réxime Local; Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Lei 2/2015, do 29 de abril, do Emprego Público de Galicia; Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, así como no resto de normas vixentes de aplicación. O acordo da Xunta de Goberno Local pola que se aproben as presentes bases pon fin á vía administrativa e contra o mesmo poderase interpoñer recurso contencioso-administrativo no prazo de dous meses a contar dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o establecido no artigo 46.1 da Lei 29/1998, do 13 de xullo, reguladora da Xurisdición Contencioso-Administrativa. Así mesmo, poderase interpoñer recurso potestativo de reposición ante a Alcaldía no prazo dun mes a contar a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 de 124 da Lei 39/2015 do Procedemento Administrativo Común das Administracións Públicas), sen prexuízo de que se poida interpoñer calquera outro que se estime procedente. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá o recurso contencioso-administrativo (artigos 123 da Lei 39/2015 do Procedemento Administrativo Común das Administracións Públicas). 1. A Constitución española de 1978. Estrutura e contido. Principios xerais e dereitos e deberes fundamentais dos españois.2. A organización territorial do Estado na Constitución Española. O Estado autonómico. A autonomía das nacionalidades e rexións. A autonomía local na Constitución e a súa garantía institucional.3. O Estatuto de autonomía de Galiza: Estrutura e contido. O Goberno da Comunidade Autónoma. As Competencia de Galiza.4. Lei 7/1985, de 2 de abril, Reguladora das Bases de Réxime Local: Titulo I: Disposicións Xerais.5. Lei 7/1985, de 2 de abril, Reguladora das Bases de Réxime Local: Titulo II: O municipio.6. Lei 7/1985, de 2 de abril, Reguladora das Bases de Réxime Local: Titulo V: Disposicións Comúns ás Entidades Locais. Capítulo I: Réxime de funcionamento e Capítulo II: Relacións interadministrativas.7. Lei 39/2015, de 1 de outubro, do Procedemento Administrativo Común das Administracións Públicas: dos interesados no procedemento; da actividade das administracións públicas: normas xerais de actuación; termos e prazos.8. Lei 39/2015, de 1 de outubro, do Procedemento Administrativo Común das Administracións Públicas: dos actos administrativos: requisitos dos actos administrativos, eficacia dos actos, nulidade a anulabilidade.9. Lei 39/2015, de 1 de outubro, do Procedemento Administrativo Común das Administracións Públicas: das disposicións sobre o procedemento administrativo común: garantías do procedemento; tramitación simplificada do procedemento administrativo común; execución.10. Lei 39/2015, de 1 de outubro, do Procedemento Administrativo Común das Administracións Públicas: da revisión dos actos en vía administrativa: revisión de oficio; recursos administrativos.11. Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais: Orzamento das Corporacións Locais. Contido, elaboración, aprobación e liquidación. Os ingresos das entidades locais. Impostos municipais. Taxas. Prezos públicos. Contribucións especiais.12. Lei 9/2017, de 8 de novembro de Contratos do Sector Público, polo que se traspoñen ao ordenamento xurídico español as Directivas do Parlamento Europeo e do Consello 214/23/UE e 2014/24/UE, de 26 de febreiro de 2014: Os contratos administrativos na esfera local. Concepto, clasificación e regulación. Procedementos e formas de adxudicación.13. Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público: O persoal ao servizo das entidades locais. clases e réxime xurídico. Dereitos e deberes do persoal. situacións administrativas. Retribucións. Licenzas e permisos. Incompatibilidades.14. Lei Orgánica 3/2018, de 5 de decembro, de Protección de datos Persoais e garantía dos dereitos dixitais: Título I, Título II, Título III e Título X.15. A Lei 19/2013, de 9 de decembro, de transparencia, acceso á información pública e bo goberno. A transparencia da actividade pública. Dereito de acceso a información pública.16. Lei Orgánica 1/2004, do 28 de decembro, de Medidas de Protección Integral contra a Violencia de Xénero: Título I.17. Lei 11/2007, do 27 de xullo, galega para a prevención e tratamento integral da violencia de xénero e a violencia doméstica. Definición e causas. Formas de prevención, detección e intervención dende a atención primaria.18. Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Título Preliminar e Título I.19. Normativa municipal do Concello de San Sadurniño: ordenanza municipal de normalización lingüística.20. Normativa municipal do Concello de San Sadurniño: regulamento orgánico do Concello e regulamento de participación veciñal.21. Atención ao público. acollida e información. O dereito da cidadanía á información.22. Aptitudes profesionais da atención ao cidadán: fases das situacións de atención ao público, estratexias comunicativas e condicións para unha comunicación efectiva co cidadán.23. A atención ao cidadán na administración pública: conceptos e formas.24. Técnicas de comunicación e atención ao público: presencialmente, telefonicamente, telematicamente.25. A asertividade e a empatía como técnicas de comunicación para utilizar en situacións de conflito.26. Lei 13/2018 de servizos sociais de Galicia.27. Decreto 99/2012 do 16 de marzo, polo que se regulan os Servicios Sociais Comunitarios e o seu financiamento. Obxecto. Natureza e formas de prestación dos servizos sociais comunitarios.28. Decreto 99/2012 do 16 de marzo, polo que se regulan os Servizos Sociais Comunitarios e o seu financiamento. Dereitos e deberes das persoas usuarios dos servizos sociais comunitarios.29. Decreto 99/2012 do 16 de marzo, polo que se regulan os Servizos Sociais Comunitarios e o seu financiamento. Natureza dos servizos sociais comunitarios básicos. Requisitos xerais dos centros de servizos sociais comunitarios básicos. Funcións e programas do servizos sociais comunitarios básicos.30. Decreto 99/2012 do 16 de marzo, polo que se regulan os Servizos Sociais Comunitarios e o seu financiamento. Programa de educación familiar. Natureza, obxectivos, persoas destinatarias do servizo, formas de prestación e réxime xeral de inspección.31. Lei 39/2006, do 14 de decembro, de promoción da autonomía persoal e atención ás persoas en situación de dependencia.32. Procedemento para o recoñecemento da situación de dependencia e do dereito ás prestacións do sistema para a autonomía persoal e atención á dependencia. Elaboración do Programa Individual de Atención e funcionamento dos órganos técnicos.33. Real Decreto 174/2011 polo que se aproba o baremo de valoración da situación de dependencia establecido pola Lei 39/2006, do 14 de decembro, de promoción da autonomía persoal e atención ás persoas en situación de dependencia.34. A normativa que regula e pola que se establece o Ingreso mínimo vital.35. Prestacións económicas de Renda de Inclusión Social de Galicia (RISGA). 36. Axudas de inclusión social reguladas na Lei galega de inclusión social 10/2013 de 27 de novembro.37. Decreto 14/2019, do 31 de xaneiro, de desenvolvemento da Lei 10/20123 de inclusión social de Galicia. Os proxectos de inserción e os diferentes tramos.38. Decreto 14/2019, do 31 de xaneiro, de desenvolvemento da Lei 10/2013 de inclusión social de Galicia: criterios e procedemento de valoración da situación de exclusión social e/ou risco de exclusión social.39. Decreto 14/2019, do 31 de xaneiro, de desenvolvemento da Lei de inclusión social de Galicia: Tramitación común e tramitación prioritaria ou abreviada.40. Modificación, suspensión e extinción da RISGA.41. Saúde mental. O internamento involuntario. Incapacitación legal e protección do/da incapaz. Intervención dende o traballo social.42. O Plan concertado de prestacións básicas de Servizos Sociais. Concepto, programas básicos e compromisos. Administracións implicadas: cooperación e coordinación.43. Orde do 1 de abril de 2013 pola que se aproba o modelo de informe social unificado para a área de dependencia, discapacidade e promoción da autonomía persoal e se aproba a súa utilización no ámbito da Comunidade Autónoma de Galicia.44. O Código deontolóxico dos/as profesionais do traballo social: principios básicos e xerais e ámbito de aplicación.45. Tarxeta de accesibilidade: tarxeta de estacionamento e tarxeta de persoas usuarias.46. Tipoloxía de centros de atención a persoas con discapacidade.47. Tipoloxía de centros de atención a persoas maiores.48. O acollemento familiar de persoas maiores.49. O acollemento Familiar de menores. Concepto e obxectivos. Normativa autonómica e estatal 50. O maltrato á infancia: definición e tipoloxía. Factores de risco. O proceso de intervención ante o maltrato infantil. Prevención. Detección e tratamento social. Protocolo de actuación ante o maltrato infantil.51. O rol das Deputacións provinciais na normativa vixente. Plans e programas da Deputación da Coruña.52. Orde 22 de xaneiro de 2009 pola que se regula o Servizo de Axuda no Fogar en Galicia.53. Ordenanza reguladora do Servizo de Axuda no Fogar do Concello de San Sadurniño.54. Sistemas de xestión do Servizo de Axuda no Fogar.55. Recursos e programas específicos de igualdade e violencia de xénero na Comunidade Autónoma de Galicia 56. Plan Municipal de Igualdade. III PIOMH do Concello de San Sadurniño.57. Regulamento de emerxencia social do Concello de San Sadurniño.58. O Regulamento de funcionamento da Escola Infantil Municipal A Rolada 59. O Concello de San Sadurniño. Configuración xeográfica. Límites. Termo municipal. Situación das parroquias e principais núcleos de poboación. Localización dos lugares do Concello de San Sadurniño. Organización Administrativa.60. A poboación do Concello de San Sadurniño. Principais características demográficas e socioeconómicas e a súa evolución. As competencias fundamentais para o desempeño da praza son as seguintes: 1 Efectividade 2 Orientación ao servizo á cidadanía 3 Aprendizaxe permanente 4 Toma de decisións 5 Traballo en equipo 6 Visión global A continuación defínese cada unha das competencias relacionadas: Capacidade de realizar un bo traballo, acadando os obxectivos fixados e superando os estándares establecidos, preocupándose pola mellora continua dos resultados. A competencia implica: · A planificación e organización do traballo: obxectivos, encargos, recursos asignados, e criterios de realización. · Os elementos básicos da organización do traballo: urxencia vs importancia. · Calidades persoais que favorecen o rendemento individual: método, proactividade, decisión, compromiso, efectividade, etc. · A avaliación da propia actividade profesional. · A innovación como elemento de contribución á mellora organizativa. · A utilización de novas tecnoloxías como elemento de mellora na eficacia. · A sensibilización co consumo responsable e mellora ambiental. Motivación para coñecer, comprender e satisfacer as demandas da cidadanía actuando de xeito proactivo na súa abordaxe. A competencia implica: · Dereitos e deberes do empregado público na súa relación profesional coa cidadanía. · Habilidades e actitudes que definen unha atención e relación de prestación de servizos axeitada. · A relación de orientación e asesoramento. · Características e elementos que definen un servizo público. · Protección de datos na xestión pública. · Técnicas de resolución de conflitos e de distancia emocional. · Calidade e avaliación de servizos públicos. · Coñecemento organizativo. · Sistemas de identificación de necesidades e coñecemento de tendencias futuras. · Modelos e técnicas de participación cidadá. Feito de dedicar tempo e esforzo persoal a manterse actualizado profesionalmente, contribuíndo a unha mellor xestión do coñecemento organizativo. A competencia implica: · Como aprenden as persoas adultas. · Elementos que favorecen a actualización profesional: ler documentación especializada, manter contactos con profesionais, participar en novos proxectos, etc. · Fontes de aprendizaxe formal e informal. · Aprendizaxe 360°. · O espazo de traballo como ferramenta de aprendizaxe persoal. · Diferenzas fundamentais entre os procesos de información, formación e desenvolvemento de competencias. Escoller as alternativas máis viables entre diferentes alternativas, baseándose na análise dos posibles efectos e riscos, e as posibilidades de implementación. A competencia implica: · Calidades persoais na toma de decisións profesionais: capacidade analítica, obxectividade, seguridade técnica e profesional, etc. · Elementos emocionais implicados na toma de decisións. · Modelos e técnicas básicas da toma de decisións. · Técnicas de toma de decisións grupais. · Procesos creativos e de toma de decisións. · Toma de decisións estratéxicas: a incerteza e o risco. Feito de integrarse, colaborar e coordinarse de xeito activo, nun grupo de traballo para acadar os obxectivos comúns precisos para unha boa prestación do servizo público. A competencia implica: · Funcionamento básico de grupos humanos nun contexto laboral. · Características dos grupos e equipos de traballo. Etapas evolutivas dos equipos. · Roles nos equipos de traballo. O rol do líder. · Conflito nos equipos de traballo. · Actitudes e habilidades persoais que favorecen ou dificultan o traballo en equipo. Compartir retos e obxectivos. · Novas tecnoloxías aplicadas ao traballo en equipo. · Reunións de traballo. Comprensión do contexto de traballo para poder anticiparse aos efectos que pode ter a propia actuación profesional na organización, para poder identificar as propostas e respostas máis acaídas. A competencia implica: · Coñecemento formal da organización: estrutura, servizos e equipamentos, etc. · Coñecemento informal das organizacións: cultura organizativa, mecanismos non formais de toma de decisións, posibilidades e ameazas, etc. · Visión sistémica das organizacións. · Coñecemento das tendencias presentes e futuras da área sectorial (profesional, características específicas e demográficas de colectivos destinatarios, etc). D./D.ª _____________________________________________________________________ con DNI ____________________, con enderezo a efectos de notificación en __________________________________________________________________, teléfono ____________________; correo electrónico __________________________________________________________ - Que tiven coñecemento da convocatoria anunciada polo Concello de San Sadurniño para a contratación como persoal funcionario de carreira. - Que coñezo e acepto as bases que rexen a dita contratación e que reúno os requisitos esixidos. - Que desexo tomar parte na convocatoria para o que achego os documentos solicitados na base 5ª. - Que achega documentación acreditativa de ter aboado o importe a que ascenden os dereitos de exame. - Que autoriza a utilización do teléfono e o correo electrónico indicados na presente solicitude para a recepción de información e solicitudes relacionadas co proceso selectivo de que se trata. Pola presente, declaro baixo a miña responsabilidade: - Que non estou incurso/a en prohibición para me contratar nin me atopo en situación de incompatibilidade. - Que declaro formalmente, non ter sido separado mediante expediente disciplinario, do servizo das Administracións Públicas, nin se atopar inhabilitado/a para o exercicio de funcións públicas e de non atoparse incurso/a en ningunha causa de incapacidade e incompatibilidade de conformidade coa lexislación aplicable. Por iso, SOLICITO: Ser admitido/a no correspondente proceso selectivo. O abaixo fírmante declara baixo a súa responsabilidade que son certos todos os datos facilitados na presente solicitude e que reúne todas e cada unha das condicións e requisitos esixidos para participar na presente convocatoria, así como que acata integramente o contido das bases. San Sadurniño, ____ de _____________ de 202_. Sinatura: ___________________________ ALCALDE-PRESIDENTE DO CONCELLO DE SAN SADURNIÑO. San Sadurniño, 16 de decembro de 2021 O Alcalde, Asdo. Secundino García Casal